Smukučiai

Smukučiai – kaimas Jurbarko rajono savivaldybėje, šiauriau krašto kelio , dešiniajame Mituvos krante. Per kaimą tekėjo Smukausio upelis, nuo kurio kilo kaimo pavadinimas. Veikia Smukučių kaimo bendruomenė (nuo 2018 m.). Rytinė kaimo dalis priklauso Jurbarko miestui.

miniatiūra|left|Smukučių senkapio kryžius
miniatiūra|250px|right|Smukučių žvyro karjeras

 Istorija 

Istoriniuose šaltiniuose Smukučiai pirmą kartą minimi 1561 m. (5 kiemai, 10 margų žemės). Smukučių šilelyje 1914 m. kunigaikščio Ilariono Vasilčikovo rūpesčiu įrengtas Smukučių tvenkinys ir Smukučių vandens malūnas, nustojęs veikti po 1970 m. 1940 – 1941 m. ir 1944 – 1954 m. kaimas buvo Smukučių apylinkės centras. Nuo 1890 m. Smukučių senkapio vietoje, vadinamajame Pušynaityje, stovėjo kryžius, kuris 1989 m. atstatytas Juozo Bikulčiaus rūpesčiu (aut. Vaclovas Dubikaltis). 1991 m. birželio 1 d. senojoje Tamošaičių sodyboje atidengtas atminimo paminklas čia gimusių ir augusių brolių, Lietuvos visuomenės bei kultūros veikėjų, sovietinio genocido aukų Antano, Jono ir Petro Tamošaičių atminimui (aut. V. Dubikaltis).

 Gyventojai 

 Žymūs žmonės 
 Antanas Tamošaitis (1894–1940) – teisininkas, 1920 m. Steigiamojo Seimo narys, Lietuvos vyriausybės teisingumo ministras (1939–1940 m.)
 Antanas Valinčius (1898–1928) – Lietuvos kariuomenės kūrėjas savanoris
 Elena Červinskienė (1920–2003) – literatūros tyrinėtoja

 Šaltiniai 

Kategorija:Jurbarko rajono savivaldybės gyvenvietės